title: 2008/840/EK: Komisijas Lēmums ( 2008. gada 7. novembris ), par ārkārtas pasākumiem, lai novērstu Anoplophora chinensis ( Forster ) ievešanu un izplatīšanos Kopienā (izziņots ar dokumenta numuru K(2008) 6631)

text:
               11.11.2008

               LV

               Eiropas Savienības Oficiālais Vēstnesis

               L 300/36

      KOMISIJAS LĒMUMS

   (2008. gada 7. novembris),
   par ārkārtas pasākumiem, lai novērstu Anoplophora chinensis (Forster) ievešanu un izplatīšanos Kopienā
   (izziņots ar dokumenta numuru K(2008) 6631)
   (2008/840/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 16. panta 3. punkta trešo teikumu,
   tā kā:

               (1)

               Direktīvas 2000/29/EK I pielikuma A daļas I iedaļā minēti kaitīgie organismi Anoplophora malasiaca (Forster) un Anoplophora chinensis (Thomson). Jaunākajos pētījumos atklāts, ka abi šie apzīmējumi faktiski attiecas uz vienu un to pašu kaitīgo organismu sugu. Tādēļ ir lietderīgi tā kaitīgā organisma apzīmēšanai, kas minētajā pielikumā saukts Anoplophora malasiaca (Forster) un Anoplophora chinensis (Thomson), šajā lēmumā lietot vienu pārskatīto zinātnisko apzīmējumu – Anoplophora chinensis (Forster).

               (2)

               Atbilstīgi Direktīvai 2000/29/EK, ja dalībvalsts uzskata, ka iespējama minētās direktīvas I vai II pielikumā iekļautu vai neiekļautu kaitīgu organismu ievešana vai izplatīšanās tās teritorijā, tā uz laiku var noteikt jebkādus papildu pasākumus, kas vajadzīgi, lai aizsargātos pret šādu apdraudējumu.

               (3)

               Pēc tam, kad Lombardijas reģionā uz dažādiem saimniekaugiem konstatēja organismu Anoplophora chinensis (Forster), Itālija 2007. gada 23. novembrī informēja Komisiju un pārējās dalībvalstis par 2007. gada 9. novembrī pieņemtajiem papildu pasākumiem turpmākas minētā organisma ievešanas un izplatīšanās novēršanai Itālijas teritorijā.

               (4)

               Pēc tam, kad Nīderlandē uz vairākiem saimniekaugiem konstatēja organismu Anoplophora chinensis (Forster), Komisija un dalībvalstis 2008. gada 21. janvārī saņēma informāciju par pasākumiem, kas veikti, lai Nīderlandē izskaustu minēto organismu.

               (5)

               Nesen Anoplophora chinensis (Forster) tika konstatēts vairākos stādīšanai paredzētu Acer spp. augu sūtījumos, kuru izcelsme ir trešās valstīs. Patlaban attiecībā uz Acer spp. augiem, kā arī citiem augiem, kuri ir vieni no uzņēmīgākajiem saimniekaugiem un kuru izcelsme ir trešās valstīs vai Kopienā, nav noteiktas īpašas prasības saistībā ar šo kaitīgo organismu.

               (6)

               Nīderlande 2008. gadā veica Anoplophora chinensis (Forster) kaitēkļu riska analīzi, kurā secināja, ka ir ļoti liela iespējamība, ka organisms var iedzīvoties Kopienā, un pastāv liels ekonomiskā kaitējuma risks vairākiem saimniekaugiem.

               (7)

               Tādēļ ir jāveic ārkārtas pasākumi, lai novērstu Anoplophora chinensis (Forster) ievešanu un izplatīšanos Kopienā. Pasākumi jāpiemēro virknei augu neatkarīgi no to izcelsmes (“minētie augi”), par kuriem ir zināms, ka tie ir Anoplophora chinensis (Forster) saimniekaugi un kuriem ir visaugstākais risks tikt inficētiem.

               (8)

               Minēto augu importa vajadzībām jāparedz pasākumi attiecībā uz to audzēšanu trešās valstīs un pārbaudēm, ievedot tos Kopienā. Turklāt jāparedz pasākumi attiecībā uz tādu minēto augu audzēšanu, pārvietošanu un kontroli, kuru izcelsme ir Kopienas teritorijās, kurās apstiprināta Anoplophora chinensis (Forster) klātbūtne.

               (9)

               Jāpieņem sīki izstrādāti pasākumi attiecībā uz Kopienas teritorijām, kurās ir apstiprināta Anoplophora chinensis (Forster) klātbūtne, proti, inficētajām zonām. Šajās zonās jāveic atbilstoši organisma izskaušanas pasākumi un intensīva uzraudzība attiecībā uz organisma klātbūtni. Teritorijās, kuras atrodas ap minētajām zonām, t.i. buferzonās, ir jāveic intensīva uzraudzība attiecībā uz organisma klātbūtni. Ja organismu kādā Kopienas teritorijā konstatē pirmo reizi, attiecīgās buferzonas teritoriju var samazināt, ņemot vērā, ka izplatīšanās risks ir mazāks.

               (10)

               Visās dalībvalstīs ir jāveic saimniekaugu apsekojumi, lai konstatētu Anoplophora chinensis (Forster) klātbūtni vai ilgstošu neesību.

               (11)

               Ir lietderīgi līdz 2009. gada 31. maijam pārskatīt pasākumus, ņemot vērā to, ka būs pieejami dalībvalstu veikto oficiālo apsekojumu un pārbaužu rezultāti par minētajiem augiem, kuri ir importēti un pārvietoti Kopienā, ievērojot ārkārtas pasākumus.

               (12)

               Lai izpildītu šā lēmuma prasības, dalībvalstis vajadzības gadījumā pielāgo savus tiesību aktus.

               (13)

               Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Definīcijas
   Šajā lēmumā izmanto šādas definīcijas:

               a)

               “minētie augi” ir stādīšanai paredzēti Acer spp., Aesculus hippocastanum, Alnus spp., Betula spp., Carpinus spp., Citrus spp., Corylus spp., Cotoneaster spp., Fagus spp., Lagerstroemia spp., Malus spp., Platanus spp., Populus spp., Prunus spp., Pyrus spp., Salix spp. un Ulmus spp. augi, izņemot sēklas;

               b)

               “audzēšanas vieta” ir audzēšanas vieta, kas noteikta Pārtikas un lauksaimniecības organizācijas starptautiskajā fitosanitāro pasākumu standartā Nr. 5 (2).

         2. pants
   Minēto augu imports
   Minētos augus, kurus importē no trešām valstīm, par kurām zināms, ka tajās ir sastopams Anoplophora chinensis (Forster), var ievest Kopienā tikai tad, ja:

               a)

               tie atbilst īpašajām importa prasībām, kas minētas I pielikuma I iedaļas 1. punktā;

               b)

               neskarot Direktīvas 2000/29/EK 13.a panta 1. punktu, ievedot tos Kopienā, atbildīgā valsts iestāde saskaņā ar šā lēmuma I pielikuma I iedaļas 2. punktu minētos augus pārbauda attiecībā uz Anoplophora chinensis (Forster) klātbūtni, un netiek konstatētas organisma klātbūtnes pazīmes.

         3. pants
   Minēto augu pārvietošana Kopienā
   Minētos augus, kuru izcelsme ir Kopienas norobežotajos apgabalos, kas izveidoti saskaņā ar 5. pantu, var pārvietot Kopienā tikai tad, ja tie atbilst I pielikuma II iedaļas 1. punktā aprakstītajiem nosacījumiem.
   Minētos augus, kurus saskaņā ar 2. pantu importē no trešām valstīm, par kurām zināms, ka tajās sastopams Anoplophora chinensis (Forster), var pārvietot Kopienā tikai tad, ja tie atbilst I pielikuma II iedaļas 2. punktā aprakstītajiem nosacījumiem.
   4. pants
   Apsekojumi
   Dalībvalstis katru gadu savā teritorijā veic oficiālus apsekojumus attiecībā uz Anoplophora chinensis (Forster) klātbūtni un meklē pierādījumus par saimniekaugu inficēšanos ar minēto organismu.
   Neskarot Direktīvas 2000/29/EK 16. panta 1. punktu, katru gadu līdz 30. aprīlim šo apsekojumu rezultātus kopā ar 5. punktā paredzēto norobežoto apgabalu un to robežu sarakstu paziņo Komisijai un pārējām dalībvalstīm.
   5. pants
   Norobežotie apgabali
   Ja 4. pantā minēto apsekojumu rezultāti apstiprina Anoplophora chinensis (Forster) klātbūtni teritorijā vai ir cita veida pierādījumi par šā organisma klātbūtni, dalībvalstis saskaņā ar II pielikuma 1. daļu izveido norobežotus apgabalus, kuri ietver inficēto zonu un buferzonu.
   Norobežotajos apgabalos dalībvalstis veic oficiālus pasākumus saskaņā ar II pielikuma 2. daļu.
   6. pants
   Atbilstība
   Dalībvalstis veic visus šā lēmuma izpildei vajadzīgos pasākumus, un pasākumus, kuru tās pieņēmušas, lai nepieļautu Anoplophora chinensis (Forster) ievešanu un izplatīšanos, vajadzības gadījumā groza tā, lai nodrošinātu to atbilstību šā lēmuma prasībām. Dalībvalstis par šiem pasākumiem nekavējoties informē Komisiju.
   7. pants
   Pārskatīšana
   Šo lēmumu pārskata ne vēlāk kā 2009. gada 31. maijā.
   8. pants
   Adresāti
   Šis lēmums ir adresēts dalībvalstīm.

      Briselē, 2008. gada 7. novembrī.

            Komisijas vārdā —

            Komisijas locekle

         Androulla VASSILIOU

      (1)  OV L 169, 10.7.2000., 1. lpp.

      (2)  Fitosanitārijas terminu glosārijs – Romas Starptautiskās augu aizsardzības konvencijas sekretariāta atsauces standarts ISPM Nr. 5.

      I PIELIKUMS
      2. UN 3. PANTĀ MINĒTIE ĀRKĀRTAS PASĀKUMI
      I.   Īpašās importa prasības

                  1.

                  Neskarot Direktīvas 2000/29/EK III pielikuma A daļā (9., 16., 18.) un IV pielikuma A daļas I iedaļā (14., 15., 17., 18., 19.2., 20., 22.1., 22.2., 23.1., 23.2., 32.1., 32.3., 33., 34., 36.1., 39., 40., 43., 44., 46.) iekļautos nosacījumus, minētajiem augiem, kuru izcelsme ir trešās valstīs, par kurām ir zināms, ka tajās sastopams Anoplophora chinensis (Forster), ir jābūt minētās direktīvas 13. panta 1. punktā noteiktajam sertifikātam, kurā zem virsraksta “papildu apliecinājums” norāda, ka:

                              a)

                              augi ir no audzēšanas vietas, kas visu audzēšanas laiku ir bijusi no kaitēkļiem brīvā apgabalā, ko saskaņā ar atbilstīgajiem starptautiskajiem fitosanitāro pasākumu standartiem apstiprinājusi izcelsmes valsts augu aizsardzības organizācija. No kaitēkļiem brīvā apgabala nosaukumu norāda sertifikātā zem virsraksta “izcelsmes vieta”; vai

                              b)

                              augi vismaz divus gadus pirms eksportēšanas ir audzēti tādā audzēšanas vietā, kas saskaņā ar starptautiskajiem fitosanitāro pasākumu standartiem apstiprināta kā brīva no Anoplophora chinensis (Forster),

                                          i)

                                          un to ir reģistrējusi un pārrauga valsts augu aizsardzības organizācija izcelsmes valstī, kā arī

                                          ii)

                                          katru gadu noteiktā laikā audzēšanas vietā tiek veiktas divas oficiālas pārbaudes, lai konstatētu jebkādas Anoplophora chinensis (Forster) pazīmes, un šādas organisma pazīmes nav konstatētas un,

                                          iii)

                                          ja augus audzē vietā,

                                                      —

                                                      kas fiziski ir pilnībā aizsargāta pret Anoplophora chinensis (Forster) ievešanu vai

                                                      —

                                                      kurā tiek veikta atbilstoša profilaktiska apstrāde, un tai apkārt vismaz 2 km rādiusā atrodas buferzona, kurā katru gadu noteiktos laikos tiek veikti oficiāli apsekojumi attiecībā uz Anoplophora chinensis (Forster) klātbūtni vai pazīmēm. Ja tiek konstatētas Anoplophora chinensis (Forster) pazīmes, nekavējoties tiek veikti izskaušanas pasākumi, lai buferzonā atjaunotu no kaitēkļiem brīvu stāvokli, un

                                          iv)

                                          ja tieši pirms eksportēšanas augu sūtījumiem ir veiktas rūpīgas oficiālas pārbaudes attiecībā uz Anoplophora chinensis (Forster) klātbūtni, jo īpaši pārbaudot augu saknes un stumbrus. Vajadzības gadījumā pārbaudes ietver iznīcināmu paraugu ņemšanu.

                  2.

                  Minētos augus, kas importēti saskaņā ar 1. punktu, rūpīgi pārbauda ievešanas robežpunktā vai galamērķa vietā, kas noteikta atbilstīgi Komisijas Direktīvai 2004/103/EK (1). Izmantotās pārbaudes metodes nodrošina visu iespējamo Anoplophora chinensis (Forster) pazīmju noteikšanu, jo īpašu uz augu saknēm un stumbriem. Vajadzības gadījumā pārbaude ietver iznīcināmu paraugu ņemšanu.

            II.   Pārvietošanas nosacījumi

                  1.

                  Minētos augus, kuru izcelsme ir norobežotajos apgabalos Kopienā, var pārvietot Kopienas teritorijā tikai tad, ja tiem ir augu pase, kas sagatavota un izdota saskaņā ar Komisijas Direktīvu 92/105/EEK (2), un tie vismaz divus gadus pirms pārvietošanas ir audzēti audzēšanas vietā,

                              i)

                              kura reģistrēta atbilstīgi Komisijas Direktīvai 92/90/EEK (3); un

                              ii)

                              kurā katru gadu noteiktā laikā tiek veiktas divas oficiālas rūpīgas pārbaudes, lai konstatētu jebkādas Anoplophora chinensis (Forster) pazīmes, un šādas organisma pazīmes nav konstatētas; vajadzības gadījumā pārbaudes ietver iznīcināmu paraugu ņemšanu; un

                              iii)

                              ja augi atradās vietā,

                                          —

                                          kas fiziski ir pilnībā aizsargāta pret Anoplophora chinensis (Forster) ievešanu vai

                                          —

                                          kurā tiek veikta atbilstoša profilaktiska apstrāde un kam apkārt vismaz 2 km rādiusā aiz inficētās zonas robežām atrodas buferzona, kurā katru gadu noteiktos laikos tiek veikti oficiāli apsekojumi attiecībā uz Anoplophora chinensis (Forster) klātbūtni vai pazīmēm. Ja tiek konstatētas Anoplophora chinensis (Forster) pazīmes, nekavējoties tiek veikti izskaušanas pasākumi, lai buferzonā atjaunotu no kaitēkļiem brīvu stāvokli.

                  2.

                  Minētos augus, ko importē no trešām valstīm, par kurām zināms, ka tajās ir sastopams Anoplophora chinensis (Forster) organisms, saskaņā ar I iedaļu var pārvietot Kopienā tikai tad, ja tiem ir 1. punktā minētā augu pase.

         (1)  OV L 313, 12.10.2004., 16. lpp.

         (2)  OV L 4, 8.1.1993., 22. lpp.

         (3)  OV L 344, 26.11.1992., 38. lpp.

      II PIELIKUMS
      5. PANTĀ MINĒTIE ĀRKĀRTAS PASĀKUMI
      1.   Norobežoto apgabalu izveide

                  a)

                  Norobežotajiem apgabaliem, kas minēti 5. pantā, ir šādas daļas:

                              i)

                              inficētā zona, kas ir zona, kurā apstiprināta Anoplophora chinensis (Forster) klātbūtne un kura aptver visus augus ar Anoplophora chinensis (Forster) izraisītajiem simptomiem un, attiecīgā gadījumā, visus augus, kas stādīšanas laikā bija no vienas partijas;

                              ii)

                              buferzona, kas atrodas vismaz 2 km rādiusā ap inficētās zonas robežu.

                  b)

                  Šā pielikuma a) punktā minēto zonu robežu precīza noteikšana pamatojas uz atzītiem zinātniskiem principiem, Anoplophora chinensis (Forster) bioloģiju, inficēšanās pakāpi, augu izplatības īpatnībām attiecīgajā teritorijā un pierādījumiem par kaitīgā organisma iedzīvošanos. Ja attiecīgajā teritorijā organisms konstatēts pirmo reizi un ņemot vērā norobežošanas apsekojumu, buferzonas rādiusu var samazināt, nosakot to ne mazāku par 1 km aiz inficētās zonas robežas.

                  c)

                  Ja Anoplophora chinensis (Forster) klātbūtne tiek apstiprināta ārpus inficētās zonas, attiecīgi ir jāmaina norobežoto apgabalu robežas vai nekavējoties jāveic izskaušanas pasākumi, lai buferzonā atjaunotu no kaitēkļiem brīvu stāvokli.

                  d)

                  Ja, pamatojoties uz 2. punkta b) apakšpunktā minētajiem ikgadējiem apsekojumiem, četrus gadus pēc kārtas norobežotajā apgabalā nav konstatēts Anoplophora chinensis (Forster), norobežojumu atceļ, un 2. punktā minētos pasākumus vairs nepiemēro.

            2.   Pasākumi norobežotajos apgabalos
      Oficiālie pasākumi, kas saskaņā ar 5. pantu jāveic norobežotajos apgabalos, ietver vismaz šādas darbības:

                  a)

                  ik gadu līdz 30. aprīlim inficētajā zonā veic atbilstošus pasākumus, kuru mērķis ir izskaust Anoplophora chinensis (Forster), tostarp izcērt un iznīcina inficētos augus un tos augus, kā arī to saknes, kuriem ir Anoplophora chinensis (Forster) pazīmes;

                  b)

                  inficētajā zonā un buferzonā veic intensīvu Anoplophora chinensis (Forster) klātbūtnes uzraudzību, katru gadu noteiktos laikos veicot organisma saimniekaugu pārbaudes.


title: 2006/831/EK: Eiropas Parlamenta Lēmums ( 2006. gada 27. aprīlis ) par Eiropas Vides aģentūras pārskatu slēgšanu attiecībā uz 2004. finanšu gadu

text:
               6.12.2006

               LV

               Eiropas Savienības Oficiālais Vēstnesis

               L 340/91

         EIROPAS PARLAMENTA LĒMUMS
   (2006. gada 27. aprīlis)
   par Eiropas Vides aģentūras pārskatu slēgšanu attiecībā uz 2004. finanšu gadu
   (2006/831/EK)
   EIROPAS PARLAMENTS,

               —

               ņemot vērā Eiropas Vides aģentūras 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Vides aģentūras 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14. marta ieteikumu (5972/2006 – C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu (4), un it īpaši tās 13. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0098/2006),

               1.

               atzīmē šādus skaitļus Eiropas Vides aģentūras pārskatos par 2004. un 2003. finanšu gadu;
               Ieņēmumu un izdevumu pārskats par 2004. un 2003. gadu

                           (EUR 1000)

                           2004

                           2003

                           Ieņēmumi

                           EK subsīdijas

                           28 658

                           28 723

                           Subsīdijas

                           1 998

                           1 080

                           Banku procenti

                           128

                           89

                              Ieņēmumi kopā (a)

                              30 784

                              29 891

                           Izdevumi

                           I sadaļas izdevumi kopā

                           Maksājumi

                           12 447

                           11 123

                           Maksājumi – dotācijas

                           2

                           Pārnestās apropriācijas

                           435

                           315

                           Pārnestās apropriācijas – dotācijas

                           66

                           II sadaļas izdevumi kopā

                           Maksājumi ( (6))

                           3 451

                           2 447

                           Pārnestās apropriācijas

                           394

                           395

                           III sadaļas izdevumi kopā

                           Maksājumi

                           9 534

                           5 997

                           Maksājumi – dotācijas

                           14

                           Pārnestās apropriācijas

                           4 845

                           7 008

                           Pārnestās apropriācijas – dotācijas

                           2 419

                              Izdevumi kopā (b)

                              33 606

                              27 284

                              Kārtējā gada neto rezultāts (a – b)

                              - 2 822

                              2 607

                           Pārnestās un atceltās apropriācijas

                           508

                           295

                           Pārnestie un atceltie atmaksātie līdzekļi

                           0

                           36

                           No iepriekšējā gada pārnestais atlikums

                           - 4 190

                           - 7 427

                           Atceltās dotācijas

                           98

                           322

                           Valūtas kursa atšķirības

                           3

                           - 4

                           Korekcijas par iepriekšējiem gadiem

                           43

                           - 18

                              Pārnestais atlikums

                              - 6 360

                              - 4 190

                              NB: Kopsummas var atšķirties noapaļošanas dēļ.

               2.

               apstiprina Eiropas Vides aģentūras pārskatu slēgšanu attiecībā uz 2004. finanšu gadu;

               3.

               uzdod priekšsēdētājam nosūtīt šo lēmumu Eiropas Vides aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu “Eiropas Savienības Oficiālajā Vēstnesī” (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV C 269, 28.10.2005., 13. lpp.

      (2)  OV C 332, 28.12.2005., 37. lpp.

      (3)  OV L 248, 16.9.2002., 1. lpp.

      (4)  OV L 120, 11.5.1990., 1. lpp Regulā jaunākie grozījumi izdarīti ar Regulu (EK) Nr. 1641/2003 (OV L 245, 29.9.2003., 1. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).

      (6)  Ietver Dānijas valdībai samaksāto nekustamā īpašuma nodokli iegūtie EUR 905 823. Aģentūra uzskata, ka Dānijas valdībai šī summa būtu jāatmaksā. Pašlaik šis jautājums tiek apspriests ar Dānijas valdību.

      NB: Kopsummas var atšķirties noapaļošanas dēļ.
    ---documentbreak---

               6.12.2006

               LV

               Eiropas Savienības Oficiālais Vēstnesis

               L 340/93

         EIROPAS PARLAMENTA REZOLŪCIJA
   ar komentāriem, kuri ir neatņemama daļa no lēmuma par Eiropas Vides aģentūras 2004. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Vides aģentūras 2004. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Vides aģentūras 2004. finanšu gada pārskatiem ar Aģentūras atbildēm (2),

               —

               ņemot vērā Padomes 2006. gada 14. marta ieteikumu (5972/2006 – C6-0093/2006),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 1990. gada 7. maija Regulu (EEK) Nr. 1210/90, ar ko izveido Eiropas Vides aģentūru un Eiropas Vides informācijas un novērojumu tīklu (4), un it īpaši tās 13. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0098/2006),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2004. gada 31. decembrī, ir uzticami un ka notikušie darījumi kopumā ir likumīgi un pareizi,

               B.

               tā kā Revīzijas palāta ir norādījusi, ka tā ir guvusi pamatotu pārliecību par visām aģentūrām, izņemot atrunas, ko tā par 2004. finanšu gadu skaidri formulējusi attiecībā uz Eiropas Rekonstrukcijas aģentūru, Eiropas Profesionālās izglītības attīstības centru, Eiropas Izglītības fondu, Eiropas Rasisma un ksenofobijas uzraudzības centru un Eiropas Pārtikas nekaitīguma iestādi,

               1.

               atgādina, ka saskaņā ar Finanšu regulas 185. pantu Parlaments sniedz apstiprinājumu par to struktūru budžeta izpildi, ko izveidojušas Kopienas un kas ir juridiskas personas, kuras faktiski saņem dotācijas no budžeta; tomēr norāda, ka ne visas šīs struktūras pilnībā vai pat daļēji finansē ar dotācijām no budžeta; uzsver, ka lēmums par budžeta izpildes apstiprināšanu tādējādi attiecas uz finansējumu, ko šīs struktūras saņem gan no budžeta, gan no citiem avotiem; uzskata par nepieņemamu, ka dažas no Eiropas Savienības izveidotajām struktūrām ir atbildīgas par to ieņēmumu izlietojumu, ko tās saņem no avotiem, kas nav budžets, taču citas struktūras, kuras nesaņem dotācijas no budžeta, par to nav atbildīgas; apstiprina principu, saskaņā ar kuru Parlaments apstiprina ikvienas Kopienas aģentūras budžeta izpildi neatkarīgi no tā, vai tā saņem dotācijas vai ne, pat tad, ja saskaņā ar tās izveidošanas tiesību aktu iesaistās cita budžeta izpildes apstiprinātāja iestāde; uzskata, ka ir jāpārskata visi teksti, kas ir pretrunā ar šo principu;

               2.

               uzskata, ka Revīzijas palātas ziņojumā dotā 1. tabula, kuru pirmo reizi ieviesa 2003. gada budžeta izpildes apstiprinājuma procedūrā un kurā ir apkopotas aģentūras pilnvaras, pienākumi, vadība, resursi, darbība un sniegtie pakalpojumi, ir ļoti noderīga; atzīmē, ka 1. tabulā doto informāciju ir sniegusi aģentūra; aicina Revīzijas palātu pārbaudīt 1. tabulas saturu;

               3.

               uzsver, ka aģentūrām ir ne tikai jāizlieto līdzekļi atbilstoši, bet arī jācenšas tie izlietot cik vien iespējams lietderīgi un efektīvi; aicina Revīzijas palātu apsvērt iespēju paplašināt tās īpašos gada ziņojumus par aģentūrām, lai iekļautu izvērtējumu par darbības rezultātiem un mērķu sasniegšanu; šajā sakarā saskaņā ar rezolūcijām par 2003. gada budžeta izpildes apstiprināšanu uzstāj, lai tiktu ņemti vērā šādi jautājumi: pēc iespējas jāizvairās no dubulta darba aģentūrās un jāprecizē pasākumi, kas paredzēti, lai uzlabotu pārredzamību un saziņu ar sabiedrību, kā arī jāprecizē Kopienas pozitīvas rīcības pasākumi visos darbā pieņemšanas, apmācības un pienākumu sadales līmeņos;

               4.

               atzīmē, ka Kopienas aģentūrām ne vienmēr ir labs tēls un atspoguļojums presē un ka daudzas no tām nav pelnījušas šo negatīvo tēlu; norāda, ka, izmantojot piemērotus līdzekļus, lai cik bieži vien vajadzīgs skaidrotu šo aģentūru pastāvēšanas iemeslus un to sasniegumus, jāpanāk, lai ES pilsoņi to apzinātos; aicina Komisiju šajā nolūkā rīkoties, izmantojot līdzekļus, ko tā uzskata par vajadzīgiem;

               5.

               atzīmē, ka Eiropas Savienības paplašināšanās 2004. gadā dažādos veidos ir ietekmējusi Kopienas aģentūru struktūru un darbības mehānismu un ka vairākas no tām uz šo ietekmi ir norādījušas savos darbības pārskatos, it īpaši vēršot uzmanību uz administratīvo darbinieku skaita pieaugumu; aicina Komisiju izvērtēt patiesās vai iespējamās grūtības un ieteikt vajadzīgās reglamentējošās izmaiņas;

               6.

               atzīmē, ka Komisija ir apņēmusies saskaņot ģenerāldirektorātu sniegto darbības pārskatu noformēšanas veidu; aicina izmantot līdzīgu pieeju attiecībā uz Kopienas aģentūru darbības pārskatiem, kas satura ziņā ir ļoti atšķirīgi; aicina Komisiju Kopienas aģentūrām norādīt informāciju un darbības indikatorus, kas tām ir jāsniedz;

               7.

               atzīmē Revīzijas palātas secinājumus, ka atlikuma apropriācijas 2004. gadā tika paredzētas 2005. gadā veicamām darbībām un ka tika pārnestas apropriācijas saistībā ar personāla izdevumiem; pieprasa aģentūrai attiecībā uz budžetu ievērot gada pārskata principu, kā definēts Finanšu regulā, un noteikumu, ar ko ir aizliegts pārnest apropriācijas saistībā ar personāla izdevumiem, lai varētu pareizi un pārskatāmi izpildīt budžeta lēmējiestādes noteikto budžetu;

               8.

               atzīmē pārbaudes trūkumus un nepilnības, ko Revīzijas palāta konstatējusi, veicot inventarizācijas revīziju; mudina aģentūru nekavējoties šos trūkumus novērst;

               9.

               atzinīgi vērtē aģentūras apliecinājumu, ka problēmas, ko Revīzijas palāta atklājusi attiecībā uz līgumu grozīšanu, tiks novērstas;

               10.

               atbalsta aģentūras centienus panākt Kopenhāgenas pilsētai nepamatoti samaksāto nodokļu atmaksu;

               11.

               izsaka gandarījumu par 2004. gada budžeta efektīvu izpildi;

               12.

               uzskata Eiropas Vides aģentūru (EVA) par svarīgas vides informācijas avotu visām ES iestādēm un politikas veidošanai; ar gandarījumu atzīmē, ka aģentūra spēja pārveidot sarežģītus datus lietotājiem draudzīgā informācijā, kā arī paziņot savus secinājumus sabiedrībai; apsveic aģentūru saistībā ar tās informatīvo tīmekļa vietni;

               13.

               mudina aģentūru turpināt attīstīt saziņas metodes, lai panāktu lielāku savu atzinumu atspoguļojumu plašsaziņas līdzekļos, tādējādi bagātinot publiskās debates par tādiem svarīgiem vides jautājumiem kā klimata pārmaiņas;

               14.

               norāda, ka vides programmu iedarbību bieži kavē citu Kopienas politiku vides ietekmes novērtējuma trūkums; aicina Eiropas Vides aģentūru turpināt darbu vides ietekmes novērtējuma jomā;

               15.

               uzsver Eiropas Vides aģentūras lomu novērtējot ES vides jomas tiesību aktu īstenošanu;

               16.

               aicina Komisiju palīdzēt aģentūrām cik vien iespējams precīzi ievērot darba plānu, par ko ir panākta vienošanās gadu iepriekš, lai varētu pienācīgi ieplānot un īstenot darbības un it īpaši lai izvairītos no būtiskām pēdējā brīža izmaiņām darba apjomā;

               17.

               aicina Komisiju uzlabot sinerģiju starp aģentūrām, efektīvāk sadarbojoties, izvairoties no darba dublēšanās un novēršot trūkumus, it īpaši attiecībā uz tādām kopīgām jomām kā apmācība, Kopienas politikas nostādņu visaptveroša īstenošana, jaunāko pārvaldības sistēmu izmantošana un problēmu risināšana saistībā ar pārdomātu budžeta pārvaldību.

      (1)  OV C 269, 28.10.2005., 13. lpp.

      (2)  OV C 332, 28.12.2005., 37. lpp.

      (3)  OV L 248, 16.9.2002., 1. lpp.

      (4)  OV L 120, 11.5.1990., 1. lpp Regulā jaunākie grozījumi izdarīti ar Regulu (EK) Nr. 1641/2003 (OV L 245, 29.9.2003., 1. lpp.).

      (5)  OV L 357, 31.12.2002., 72. lpp. Regulā grozījumi izdarīti ar Regulu (EK, Euratom) Nr. 1261/2005 (OV L 201, 2.8.2005., 3. lpp.).


title: Padomes Lēmums (1995. gada 27. marts) par Sadarbības nolīguma starp Eiropas Kopienu un Šrilankas Demokrātisko Sociālistisko Republiku par partnerattiecībām un attīstību noslēgšanu

text:
Svarīgs juridisks paziņojums

|

31995D0129

Oficiālais Vēstnesis L 085 , 19/04/1995 Lpp. 0032 - 0032

		Padomes Lēmums(1995. gada 27. marts)par Sadarbības nolīguma starp Eiropas Kopienu un Šrilankas Demokrātisko Sociālistisko Republiku par partnerattiecībām un attīstību noslēgšanu(95/129/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 113. un 130.y pantu saistībā ar 228. panta 2. punkta pirmo teikumu un 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā saskaņā ar Līguma 130.u pantu Kopienas politikai attīstības sadarbības jomā jāveicina ilgtspējīga jaunattīstības valstu ekonomikas un sociālā attīstība, to netraucēta un pakāpeniska integrēšanās pasaules ekonomikā un kampaņa pret nabadzību šajās valstīs;tā kā, lai Kopiena sasniegtu savus mērķus ārējo sakaru jomā, tai šajā lēmumā minētais nolīgums jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā ir apstiprināts Sadarbības nolīgums starp Eiropas Kopienu un Šrilankas Demokrātisko Sociālistisko Republiku par partnerattiecībām un attīstību.Nolīguma teksts ir pievienots šim lēmumam.2. pantsPadomes priekšsēdētājs Kopienas vārdā sniedz nolīguma 26. pantā paredzēto paziņojumu.3. pantsKomisija ar dalībvalstu pārstāvju palīdzību pārstāv Kopienu nolīguma 20. pantā paredzētajā Apvienotajā komitejā.4. pantsŠo lēmumu publicē Eiropas Kopienu Oficiālajā Vēstnesī.Briselē, 1995. gada 27. martāPadomes vārdā —priekšsēdētājsM. Giraud[1] OV C 86, 23.3.1994., 5. lpp.[2] OV C 18, 23.1.1995.--------------------------------------------------